Οριζόντιος δωσιλογισμός

Ο όρος Οριζόντιος δωσιλογισμός αναφέρεται στην ερωτική ή σεξουαλική σχέση που πολλές γυναίκες είχαν ή είχαν ισχυριστεί ότι είχαν με μέλη της γερμανικής κατοχικής δύναμης κατά τον Β' παγκόσμιο πόλεμο. Ο όρος χρησιμοποιείται κυρίως για τη περίπτωση της Γαλλίας κατά τη διάρκεια της γερμανικής κατοχής (1940–1944). 

Γαλλία
Ήδη από το 1942 ο Αντουάν ντε Σαιντ-Εξυπερύ είχε αναφερθεί στο γενικευμένο φόβο του να απατηθούν οι Γάλλοι άντρες από τις γυναίκες τους.Savage Continent: Europe in the Aftermath of World War II 166 Ενώ στο τέλος του πολέμου ο Ρομπέρ Μπραζιγιάκ ανέφερε ότι "η Γαλλία κοιμήθηκε με τη Γερμανία".

Με την απελευθέρωση της Γαλλίας από τη γερμανική κατοχή που ξεκίνησε στις 6 Ιουνίου 1944 γυναίκες συχνά τιμωρήθηκαν ως συνεργάτες των Γερμανών. Η τιμωρία όπως αναφέρει το περιοδικό TIME ήταν η δημόσια διαπόμπευση, το κούρεμα της κόμμωσης (υπολογίζονται σε 20.000Savage Continent: Europe in the Aftermath of World War II 172), η απογύμνωση, οι ξυλοδαρμοί και μερικές φορές ο θάνατος. Η επαφή με τον κατακτητή δεν αφορούσε μόνο τις σεξουαλικές επαφές, αλλά αρκούσε κάποια να δούλευε για τους Γερμανούς ως υπάλληλος γραφείου, οικιακή βοηθός, μαγείρισσα ή σερβιτόρα.

Αναφέρεται από τον Ιστορικό Άντονι Μπίβορ ότι το 1/3 των θανατηφόρων αντεκδικήσεων στη Βρετάνη, με θύματα άτομα για τα οποία υπήρχε η πεποίθηση ότι είχαν σχέσεις με τους Γερμανούς, ήταν γυναίκες.Η κατάσταση ήταν ιδιαίτερα προβληματική για τις γυναίκες που είχαν πράγματι σχέση με Γερμανό και είχαν παιδιά από αυτή τη σχέση. Ο Jean-Paul Picaper υπολογίζει τον αριθμό αυτών των παιδιών σε 200.000.Στη δεκαετία του 1990, η Γαλλία άρχισε να συμβιβάζεται με το παρελθόν της και από το 2008 και μετά , ο Γάλλος υπουργός Εξωτερικών Μπερνάρ Κουσνέρ προσπάθησε επιτυχώς σε διπλωματικό επίπεδο στο Βερολίνο να αναγνωρίσει τους ηλικιωμένους πλέον απογόνους αυτών των σχέσεων οι οποίοι πλέον μπορούσαν να διεκδικήσουν τη γερμανική υπηκοότητα.

Άλλες χώρες
Νορβηγία
Το ποσοστό των σεξουαλικών σχέσεων σε νεαρές ηλικίες στη Νορβηγία προσεγγίζεται γύρω στο 10%.Savage Continent: Europe in the Aftermath of World War II  164

Σερβία
Στη Σερβία το φαινόμενο του οριζόντιου δωσιλογισμού δεν έφτασε τα ποσοστά της Δυτικής Ευρώπης. Οι αντιστασιακές οργανώσεις κομμουνιστικές και Τσέτνικ τιμωρούσαν τον οριζόντιο δωσιλογισμό.
Αγγλονορμανδικές Νήσοι (Μεγάλη Βρετανία)
Στις Αγγλονορμανδικές Νήσους γεννήθηκαν περίπου 900 παιδιά από Γερμανούς πατέρες, ενώ Άγγλοι αξιωματούχοι και Εβραίοι κάτοικοι παραδόθηκαν στις Γερμανικές αρχές.https://books.google.gr/books?id=VJtYDwAAQBAJ&lpg=PT74&ots=AXiiby_OQm&dq=collaboration%20horizontale%20europe&pg=PT76#v=onepage&q&f=true

Αιτίες
Αν και πολλές φορές το φαινόμενο του οριζόντιου δωσιλογισμού εξηγείται ως βιασμός ή ακόμα ως συμμετοχή σ' αυτόν γυναίκας χαμηλού διανοητικού επιπέδου ή φτωχής γυναίκας που οδηγήθηκε σε αυτές τις πράξεις για να επιζήσει, τις περισσότερες φορές η πραγματική αιτία της ερωτικής έλξης ήταν απλώς η εντυπωσιακή εμφάνιση του Γερμανού ρωμαλέου στρατιώτη σε σύγκριση με τον ισχνό άντρα της κατακτημένης περιοχής.Savage Continent: Europe in the Aftermath of World War II  165-6

Ταινίες
Χιροσίμα, αγάπη μου

 Δείτε επίσης 

 Παιδιά του Πολέμου

Παραπομπές